18/06/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 14 de xuño de 2021, da Xefatura Territorial da Coruña, pola que se concede a autorización administrativa previa, de construción e declaración de utilidade pública, dunha instalación eléctrica en Arteixo (IN407A 2021/16-1)

Resolución do 14 de xuño de 2021, da Xefatura Territorial da Coruña, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Arteixo (expediente-e.: IN407A 2021/16-1) Expediente-e.: IN407A 2021/16-1. Promotor: UFD Distribución Electricidad, S. A. Instalación: regulamentación LMT LAR707 apoio 52-C-20. Concello: Arteixo. FEITOS: 1) O 25 de xaneiro de 2021, a empresa promotora solicitou a autorización administrativa previa, a autorización administrativa de construcción e a declaración de utilidade pública da dita instalación de distribución eléctrica. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: – Regulamentación LMT LAR707 apoio 52-C-20.2) O proxecto someteuse ao trámite de información pública mediante resolución publicada nos seguintes medios: – Acordo de información pública: 10 de marzo de 2021. – DOG: 6 de abril de 2021. – BOP: 16 de marzo de 2021. – Xornal La Voz de Galicia: 26 de marzo de 2021. – Taboleiro de anuncios do concello de Boiro: exposto do 15 de marzo ó 13 de abril de 2021, segundo certificado municipal do 26 de maio de 2021.3) Durante o período no que se someteu o proxecto ao trámite de información pública non se presentou ningunha alegación, reclamación ou suxestión relacionada coa documentación obxecto de publicación.4) Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, Concello de Arteixo, Augas de Galicia, Telefónica, Urbanismo, Deputación da Coruña e Patrimonio Cultural. A empresa promotora manifestou a súa conformidade cos condicionados establecidos.5) Os servizos técnicos da Xefatura Territorial emitiron un informe favorable sobre a solicitude de autorización. CONSIDERACIÓNS LEGAIS E TÉCNICAS: 1. O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2021, do 11 de xaneiro, polo que se establece a estrutura orgánica da Vicepresidencia Segunda e Consellería de Economía, Empresa e Innovación.2. Lexislación de aplicación: Lei 39/2015, do 1 de outubro, do procemento administrativo común das administracións públicas (BOE núm.236, do 2 de outubro do 2015). Lei 40/2015, do 1 de outubro, de réxime xurídico do sector público (BOE núm.236, do 2 de outubro do 2015). Lei 24/2013, do 26 de decembro, do sector eléctrico (BOE núm.310, do 27 de decembro do 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro do 2000). Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo do 2008). Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño do 2014). Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro do 2002). Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro do 1982). Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro do 2017). Lei do 16 de decembro de 1954, sobre expropiación forzosa (BOE núm.351, do 17 de decembro do 1954). Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño do 1957). 3. Características técnicas: Retensado Liña eléctrica de media tensión aérea LAR707, a 15 kV, cunha lonxitude de 248 m, coa orixe en apoio existente, tipo HV-13/400 da LMT LAR707 (Expte.19.726), condutor tipo LA-56 mm 2 Al. (existente), e final no apoio proxectado tipo C-14/2000 da LMT a intercalar na LMT LAR707 (Expte.19.726). Liña eléctrica de media tensión subterránea, a 15 kV, de 217 m, coa orixe no paso aéreo a subterráneo a realizar proxectado tipo C-14/2000 de la LMT a intercalar na LMT LAR707 (Expte.19.726), condutor RHZ1 – 2 OL 12/20 KV 1X240 mm² Al. e final en cela de liña existente no CS Augas Chamín (15CFSD). Desmantelamento Tramo Liña eléctrica de media tensión subterránea-aérea LAR707, 140 m, en condutor tipo LA-56, e 58 m en condutor RHV-240, sendo a lonxitude total do tramo a retirar de 198 metros.4. Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume sinaladas no artigo 58. a) da Lei 24/2013, do 26 de decembro, do sector eléctrico, se ben deberá realizarse o trámite de prevalencia coa comunidade de montes afectada.5. No expediente consta un informe favorable dos servizos técnicos desta Xefatura Territorial. Consonte con todo o sinalado, RESOLVO: – Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica. – A instalación executarase no prazo dun ano, contado a partir da data de ocupación dos terreos. – A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. – Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: As declaracións de conformidade relativas ao material ou equipamento e as certificacións ou homologacións, se procede. Un certificado do/a director/a da montaxe no que se garantirá o cumprimento das especificacións do proxecto e prescripcións complementarias, se as houber, así coma das regulamentacións e normas axeitadas para a montaxe da instalación e posta a punto. – Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Empresa e Innovación, no prazo dun mes, contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 14 de xuño de 2021. Isidoro Martínez Arca Xefe territorial da Coruña